Hessler edusti urallaan SC Dynamo Klingenthalia. Kansallisen junioriuran jälkeen hän oli vuoden 1968 Grenoblen talviolympialaisissa varamiehenä. Vuoden 1969 Itä-Saksan mestaruuskisoissa hän sijoittui seuratoverinsa Gert-Dietmar Klausen jäljessä 30 kilometrillä toiseksi ja voitti Klingenthalin viestijoukkueen jäsenenä ensimmäisen Itä-Saksan mestaruutensa.